Πρασινάδες με chutney της στιγμής
Αυτό το πανεύκολο και γλυκοπικάντικο τσάτνεϊ νοστιμίζει την πιο απλή πράσινη σαλάτα και συνοδεύει τέλεια πιατέλες με τυριά.
400 γρ. ανάμεικτα πράσινα λαχανικά (μαρούλι, ρόκα, βαλεριάνα, λόλα, άισμπεργκ, που βρίσκουμε έτοιμα συσκευασμένα σε σακουλάκια στα μανάβικα των σούπερ μάρκετ), 60 γρ. μαρμελάδα με φρούτα του δάσους ή βατόμουρο, 30 ml ξίδι βαλσάμικο, 30 ml νερό, 60 ml ελαιόλαδο, αλάτι, πιπέρι φρεσκοτριμμένο
Για να φτιάξουμε τις πρασινάδες με chutney, βάζουμε, σε ένα μπρίκι, το νερό με το βαλσάμικο.Μόλις αρχίσει να βράζει, αποσύρουμε από τη φωτιά και ρίχνουμε τη μαρμελάδα. Ανακατεύουμε και αφήνουμε να κρυώσει.Ανακατεύουμε τις πρασινάδες με το ελαιόλαδο, πρσθέτουμε αλάτι και πιπέρι.Σερβίρουμε τις πρασινάδες και ρίχνουμε από πάνω σε κουταλιές το τσάτνεϊ μαρμελάδας.
Λαχανικά,Vegan,Νηστίσιμα,Χορτοφαγικά